რეხა (წალკის მუნიციპალიტეტი)

რეხა — სოფელი აღმოსავლეთ საქართველოში, ქვემო ქართლის მხარის წალკის მუნიციპალიტეტში, თემის ცენტრი. წალკიდან დაშორებულია 30 კილომეტრით. სოფელი მდებარეობს ზღვის დონიდან 1658 მეტრზე  და განლაგებულია ბორჯომის მუნიციპალიტეტის საზღვარზე. სოფელ რეხიდან უახლოეს დასახლებამდე, ბორჯომის მუნიციპალიტეტის სოფელ გუჯარეთამდე მანძილი 13-15 კილომეტრია. 

 ისტორია 
რეხას მდიდარი ისტორიული წარსული აქვს. 1795 წელს, აღა-მაჰმად-ხანის შემოსევის შედეგად, ისტორიული თრიალეთის ტერიტორია თითქმის მთლიანად დაიცალა, თუმცა რეხა იყო ერთადერთი ქართული სოფელი, რომელიც გადარჩა.

წლების განმავლობაში რეხის მოსახლეობა განიცდიდა მძიმე სოციალურ და პოლიტიკურ ზეწოლას, თუმცა მათ შეინარჩუნეს ქართულსულოვნება და ტრადიციები. 1830-იან წლებში წალკის მხარეში პასკევიჩმა თურქეთიდან ჩამოასახლა სომხები, მართლმადიდებელი თურქულენოვანი ბერძნები და მართლმადიდებელი თურქულენოვანი ქართველები არტაანის მხარედან.

 დემოგრაფია 
2014 წლის აღწერის მონაცემებით სოფელში ცხოვრობს 328 ადამიანი.

 აღწერის წელი  მოსახლეობა  კაცი  ქალი 2014  328  177 151

 კულტურა და ლეგენდები 
რეხა გამოირჩევა ლეგენდებით და ზეპირი გადმოცემებით, რომლებიც სოფელში მდებარე მცირე სამლოცველოს უკავშირდება. გადმოცემის თანახმად, თომა საბაძემ აღმოაჩინა ძველი ეკლესიის ნაშთი, როდესაც მას ღვთისმშობელი გამოეცხადა და მიუთითა ადგილზე. ადგილობრივები ამ ტაძარს დღემდე თომას სალოცავს ეძახიან. ამ მხარეს მრავალი სასწაული უკავშირდება, მათ შორის, წყაროს წყლისა და სხვა საშუალებებით მორწმუნეთა განკურნება.

 ეკონომიკა 
რეხაში მოსახლეობა ძირითადად დაკავებულია სოფლის მეურნეობით. მოჰყავთ ხორბალი, ქერი და სხვა მარცვლეული კულტურები. კარგად არის განვითარებული მეცხოველეობა, განსაკუთრებით მსხვილფეხა პირუტყვისა და ცხვრის მოშენება.

 სქოლიო 

კატეგორია:წალკის მუნიციპალიტეტის სოფლები